钦定古今图书集成/明伦汇编/官常典/第040卷 > 原
## 钦定古今图书集成/明伦汇编/官常典/第040卷 > 原

周《文王》子封于原。

按《左传僖公二十四年》：“富辰曰：‘昔周公吊二叔之不
咸，故封建亲戚，以蕃屏周、管、蔡、郕、霍、鲁、卫、毛、聃、郜、雍、
曹、滕、毕、原、酆、郇，文之昭也’。”

按《路史》：“武王伐纣，原公把小钺。”

僖王六年春，原庄公逆王后于陈。

按《春秋》不书。按《左传》，庄公十八年“春，虢公、晋侯、郑
伯使原庄公逆王后于陈。陈妫归于京师”，实惠后。
襄王十七年冬，晋侯围原。

按《春秋》僖公二十五年。按《左传》二十五年冬，晋侯
围原，命三日之粮。原不降，命去之。谍出曰：“‘原将降矣’。
军吏曰：‘请待之’。公曰：‘信，国之宝也，民之所庇也。得原
失信，何以庇之？所亡滋多’。”退一舍而原降。迁原伯贯
于冀，赵衰为原大夫，狐溱为温大夫。

景王十五年，“冬十月壬申朔，《原舆》人逐原伯绞而立
公子跪寻。”

按《春秋》不书。按《左传昭公十二年》：“周原伯绞虐其
舆臣，使曹逃。冬十月壬申朔，原舆人逐绞而立公子
跪寻，绞奔郊。”

襄王十六年秋，王子带以狄师伐周，获原伯。

按《春秋》不书。按《左传昭公十八年》：“秋，葬曹平公。往
者见周原伯鲁焉，与之语，不说学。归以语闵子马。闵
子马曰：‘周其乱乎？夫必多有是说，而后及其大人，大
人患失而惑。又曰：‘可以无学，无学不害。不害而不学，
则苟而可。于是乎下陵上替，能无乱乎？夫学殖也，不
学将落，原氏其亡乎’’！”僖公二十四年夏，狄伐郑，取栎。
王德狄人，以其女为后。初，甘昭公有宠于惠后，惠后
将立之，未及而卒。昭公奔齐。王复之，又通于隗氏，王
替隗氏。颓叔、桃子曰：“我实使狄，狄其怨我。”遂奉太叔
以狄师攻王。王御士将御之。王曰：“先后其谓我何？宁
使诸侯图之。”王遂出，及《坎欿》，国人纳之。秋，颓叔、桃子
奉大叔以狄师伐周，大败周师，获周公“忌父、原伯、毛
伯富辰。”